# ПРАТЕНИЧКО ПРАШАЊЕ

Од пратеникот Светлана Јакимовска, поставено на

67-та седница на Собранието на Република Македонија,

одржана на 30 јули 2009 година

 Пратеничкото прашање гласи:

Во овој период ние донесовме еден закон, односно измени и дополнувања на Законот за вработување на инвалидните лица, а во исто време на една од претходните седници го разгледувавме Извештајот на Државниот завод за ревизија.

Во декември, поточно 23 декември 2005 година е извршена измена на Законот за вработување на инвалидни лица, односно е донесен еден нов став, дополнување на членот 15 каде што за финансирање на мерки за вработување на евидентирани неверботени лица, може да донесе Одлука Владата на Република Македонија, се разбира по предлог на Агенцијата за вработување.

Сметам дека ова решение не е добро и тој посебен фонд, што е во рамките на Агенцијата за вработување е Фонд за вработување на инвалидни лица и за адаптација, реконструкција или набавка на опрема, алатки и машини на вработените инвалидни лица. Со ова се остава простор за пошироко финансирање на други лица, не само на инвалидни лица.

Имено, на 23 декември е донесена оваа измена на Законот, стапена е на сила на 31 декември 2005 година, значи самиот ден пред Нова година. Првата седница на Владата во 2006 година, веднаш по новогодишните празници, на таа седница се донесува одлука со која одлука од посебниот фонд се пренаменуваат средства во висина од 70 милиони денари. За спроведување на оваа одлука, се разбира, се задолжува Министерството за труд и социјална политика и Агенцијата за вработување.

Се поставува прашањето, со оглед дека Законот вели на предлог на Агенцијата за вработување, кога Агенцијата за вработување успеа да поднесе предлог до Владата, кога немаше работни денови, тоа е едно прашање.

Понатаму, се поставува прашањето дали свесно не се решиле или дали воопшто имало останати нерешени барања поднесени од баратели кои вработуваат инвалидни лица, само за да останат парични средства, за да може веднаш да се искористат тие парични средства?

Дали можело да остане толку голема сума на неискористени парични средства, 70 милиони денари, е секако голема сума на парични средства, дали Владата воопшто добила предлог од Агенцијата за вработување во тој период за да одлучи на некаков предлог за искористување на толку, барем одредени средства што се одредени да бидат толку, 70 милиони денари да се одвојат?

Зошто го поставувам ова прашање, затоа што треба да имаме во предвид дека 2006 година, од пролетта почнаме да се подготвуваме за парламентарни избори. Морам да ви кажам дека кај мене се јавува еден сомнеж за овие средства. Зошто, затоа што ако го погледнеме Извештајот на Државниот завод за ревизија извршен во 2007 година за 2006 година се констатира, тој е објавен, јас го имам видено таму, се консттира дека недостасуваат овие средства во посебниот фонд, меѓутоа нема документ зошто се искористени овие средства. Можеби постои некаков документ, меѓутоа тоа таму со ревизискиот извештај така е констатирано. Би замолила, доколку има, да знаеме зошто се искористени тие средства.

Прашањето го упатувам до Владата на Република Македонија.